*For andre med samme etternavnet, se Ulmanis*

**Guntis Ulmanis** (født 13. september 1939 i Riga) er en latvisk politiker. Han var Latvias femte president, et embete han hadde mellom 1993 og 1999. Han etterfulgte sin grandonkel Kārlis Ulmanis, som hadde vært president før Sovjetunionens okkupasjon av Baltikum i 1940.

Ulmanis' grandonkel Kārlis Ulmanis var den ledende politikeren i Latvia i mellomkrigstiden. Han tok over makten i landet etter et statskupp i 1934, og ledet landet inntil den sovjetiske okkupasjonen. I 1941 ble Kārlis Ulmanis og hans nære familie (han hadde ingen selv) deportert til Sibir. De fikk tillatelse til å returnere til Latvia (nå Latviske SSR) i 1946, men tre år senere skulle de ha blitt deportert for annen gang, men klarte å unngå dette da Guntis mor hadde giftet seg igjen og hadde tatt den nye mannens etternavn. Da Ulmanis' familie returnerte til Jūrmala gikk han over til å bruke sitt opprinnelige etternavn.

### Utdannelse og tidlig karriere

Han studerte økonomi ved Universitetet i Latvia og deretter tjenestegjorde i den Røde Arme i to år. Etter hæren arbeidet Ulmanis som foreleser på Rīgas polytekniske institutt, Latvias Universitet og ved Rigas offentlige foretagender. I 1989, etter 24 års medlemskap, forlot Ulmanis Sovjetunionens kommunistiske parti. På den tiden hadde den politiske liberaliseringen i Sovjetunionen gjenoppvekket latviernes nasjonalisme. I kjølvannet av ekstreme kommunisters mislykte kuppforsøk i august 1991 erklærte Latvia seg umiddelbart selvstendig fra Sovjetunionen. Dette ble formelt anerkjent i september. I 1992 hadde Ulmanis blitt medlem av den Laviske Banks bestyrelse og hadde meldt seg inn i partiet *Latvijas Zemnieku savienība* (Den latviske bondeunionen).

### Politisk karriere

Ulmanis' politiske karriere begynte i juni 1993 da hans parti vant 33 prosent av stemmene i parlamentsvalget. Parlamentet valgte deretter Ulmanis til den høytidelige stillingen som Latvias president. 

Guntis Ulmanis under et besøk i Pentagon, Washington D.C. USA i 1998.
Ulmanis arbeidet aktivt for Latvias medlemskap i NATO og EU, og under ham ble landet en viktig støttespiller for disse organisasjonene. Han innførte lovgivning som tillot statsborgerskap for ikke-latviere i landet. Men hans første periode ble påvirket av feil i det Latvias bankvirksomhet. I juni 1996 ble Ulmanis gjenvalgt til sin annen og siste tre-årsperiode som president av Latvia.

Han ble i 1998 tildelt storkors av St. Olavs Orden. I 1997 mottok han Den hvite ørns orden fra Polens president.

Se også
-------

* Liste over Latvias presidenter

Referanser
----------

1. ↑   Munzinger Personen, Munzinger IBA 00000020795, besøkt 9. oktober 2017[Hentet fra Wikidata]
2. ↑   kongehuset.dk[Hentet fra Wikidata]
3. ↑  *Norges statskalender 2008*.
4. ↑  Lista osób odznaczonych w latach 1992-2005 Arkivert 24. september 2015 hos Wayback Machine. oversikt over ordensutnevnelser til Den hvite ørns orden fra Polens president.

Eksterne lenker
---------------

* Guntis Ulmanis' biografi på den offisielle siden for Latvias president **(latvisk)**

|  |  |  |  |
| --- | --- | --- | --- |
|  | Forgjenger:**Anatolijs Gorbunovs*(fungerende president siden 1990)*** | **Latvias femte president**1993–1999 | Etterfølger:**Vaira Vīķe-Freiberga** |

| * v
* d
* r
Latvias presidenter |
| --- |
| 1918 – 1940 | 
* Čakste
* Zemgals
* Kviesis
* K. Ulmanis

 | Flagget til Latvias president |
| 1940 – 1990 | *(Latviske SSR)* |
| 1990 – | 
* G. Ulmanis
* Vīķe-Freiberga
* Zatlers
* Bērziņš
* Vējonis

 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** Nationalencyklopedin **·** VIAF **·** GND **·** LCCN **·** ISNI **·** NKC **·** Munzinger (iba)
 |